Государственное учреждение образования

«Узденская районная гимназия»

Урок по предмету «Человек и мир»

в 4 классе

Учитель начальных классов

Кухаревич Ирина Владимировна

Узда 2020

**Тэма: Беларусь у гады Вялікай Айчыннай вайны**

Мэта: знаёмства вучняў з пачаткам Вялікай Айчыннай вайны і імёнамі людзей, якія гераічна абаранялі нашу Радзіму.

Задачы:

* забяспечыць засваенне вучнямі звестак пра шматлікія подзвігі, здзейсненыя беларусамі ў гады вайны;
* стварыць умовы для фарміравання ўменняў вылучаць галоўнае ў матэрыяле, ствараць выказванне па плане;
* закласці асновы для фарміравання пачуцця павагі да людзей, якія абаранялі Радзіму ў гады вайны.

Абсталяванне: падручнік, рабочы сшытак, фізічная карта РБ, малюнкі, карткі з заданнямі, прэзентацыя.

Ход урока

1. **Арганізацыйны этап.**

Добры дзень! Я ўсіх вітаю,

На ўрок я запрашаю.

Наш урок хай будзе плённым,

І цікавым, і натхнёным!

Поспехаў я вам жадаю,

Калі што – я паспрыяю!

* Жадаю вам працаваць на ўроку з добрым настроем. І спадзяюся, што вы будзеце *(****на дошцы*** *– запіс):*

**У** – уважлівыя

**Р** – разумныя

**О** – добразычлівыя

**К** – кемлівыя

1. **Этап праверкі дамашняга задання.**

* Тэст

1. Злучы падзеі з датамі

|  |  |
| --- | --- |
| Кастрычніцкая рэвалюцыя | 1919 г |
| Утварэнне БССР | 1922 г |
| Узнікненне СССР | 1917 г |

2.Растлумачце скарочаныя назвы

БССР - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

СССР - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Якім чынам рабочыя фабрык і заводаў дапамагалі калгаснікам у 1920-1930-я гг?

а) Накіроўвалі рабочую сілу і тэхніку;

б) пастаўлялі прадукты харчавання і сыравіну.

4. Якія мовы ў 1920 – 1930 – я гг у БССР былі дзяржаўнымі?

а)руская;

б)польская;

в)літоўская;

г)яўрэйская;

д)беларуская.

Ключ:

**3.Падрыхтоўка вучняў да работы на асноўным этапе.**

*На дошцы - малюнкі ваенных падзей (ваенных часоў гісторыі)*

*Настаўнік задае пытанне і перадае “мікрафон” вучню для адказа.*

**Настаўнік:**

**-** Што агульнага на гэтых малюнках? *(адлюстраваны ваенныя падзеі)*

- Ад якіх ворагаў прыходзілася абараняцца нашым продкам у мінулыя часы? *(ад крыжакоў)*

-Хто такія крыжакі*? (нямецкія рыцары, якія рабавалі гарады і вёскі, забіралі людзей у палон)*

- Адкуль яны нападалі на беларускія землі?

-Хто ўзначаліў барацьбу з рыцарамі – крыжакамі? (*князь Вітаўт: з малых гадоў вучыўся трымаць у руках зброю, сядзець на кані)*

-Як называлася бітва, у якой крыжакі былі разбіты? Калі яна адбылася? *(Грунвальдская бітва,1410г)*

- Чаму беларусы, палякі,літоўцы, рускія і іншыя воіны перамаглі крыжакоў у Грунвальдскай бітве? *(Мужнасць і гераізм удзельнікаў бітвы; ваенныя здольнасці Вітаўта; сумеснае выступленне славянскіх народаў супраць крыжакоў)*

- Перамогу ў якой вайне святкуе беларускі народ 9 Мая?

*(Вялікай Айчыннай вайне)*

***Пастаноўка задач урока.***

**Настаўнік:** Сёння размова пойдзе аб тым, як савецкія людзі і, найперш за ўсё, жыхары нашай краіны змагаліся з ворагам, каб адстаяць сваю незалежнасць. Даведаемся пра мужнасць і гераізм беларусаў, якія аддалі сваё жыццё ў барацьбе з ворагам. Будзем слухаць, запамінаць, разважаць і рабіць вывады.

План

1. Пачатак вайны
2. Абаронцы Радзімы:

**Эпіграф:**

На свеце існуе слоў вельмі багата,

Але найжахлівей з іх – слова “вайна” (А.Вечар.)

Гучыць аўдыязапіс песні “Священая война” (муз.А.Аляксандрава,сл. В.Лебедева-Кумача).

-Які малюнак мог бы адпавядаць,на вашу думку, гэтай песні? *(Многа-многа салдат ідзе па дарозе, многа-многа людзей запісваецца дабравольцамі на фронт…)*

-Гэта была вельмі страшная вайна. Наш народ не рыхтаваўся да яе. Пачалася яна нечаканна: па-здрадніцку фашысцкая Германія напала на нашу краіну.

*На дошцы запіс:*

*Германія СССР*

**Заваяваць увесь свет. Абараніць сваю тэрыторыю.**

-Беларусы хацелі жыць у міры, але мірнае жыццё было парушана*.*

*Расказ вучаніцы суправаджаецца паказам малюнкаў на слайдах, адзначыць на карце.*

-Ранішнюю цішыню 22 чэрвеня 1941г. разарвалі залпы тысяч гармат. Вайна абарвала мірнае жыццё савецкіх людзей. Першы ўдар ворага прынялі на сябе пагранічнікі і воіны **Брэсцкай крэпасці.** На горад і на крэпасць абрушыўся агонь варожай артылерыі. З неба пасыпаліся бомбы. На захоп крэпасці Гітлер адводзіў усяго 3 гадзіны. Але план не здзейсніўся. Брэсцкі нешматлікі гарнізон (485 чалавек) змагаўся да апошняга. Гітлераўцы прымянілі сваё новае на той час узбраенне. Звышмагутныя гарматныя ўстаноўкі сістэмы “Тор”пасылалі адзін за адным у бок крэпасці снарады. Нават ворагі не маглі не дзівіцца мужнасці і гераізму абаронцаў крэпасці. У поўным акружэнні, без вады і прадуктаў, пры нястачы боепрыпасаў і медыкаментаў гарнізон змагаўся месяц, адбіваючы па 6-8 атак за дзень.

**Работа з тэкстам падручніка. Запаўненне табліцы “Абаронцы Радзімы”**

**22 чэрвеня 1941г 1941-1945 Брэсцкая крэпасць**

**Настаўнік**: Экскурсія ў Брэсцкую крэпасць вельмі асаблівая,не падобная на іншыя: тут зямля, палітая крывёю яе абаронцаў, тут яны навечна засталіся, пакінуўшы пра сябе магутны дух памяці.

* Прачытайце з тэкста “Абаронцы Радзімы” 2 абзац с.105
* Хто такі Пеця Кацельнікаў? *( падлетак, які дапамагаў параненым, здабываў гранаты і патроны)*
* *Працуем над 3 абзацам тэксту.*
* Чаму абаронцы, паміраючы, развітваюцца не з роднымі і блізкімі, а са сваёй Радзімай? *(Абараняючы Радзіму, салдаты тым самым абараняюць ад ворага свой народ, сваіх родных і блізкіх.)*
* Пры абароне Брэсцкай крэпасці камандавалі салдатамі і пагранічнікамі  *А.Кіжаватаў і П.Гаўрылаў. (фотаздымкі)*
* Прачытайце на с. 106, што адбывалася ў баях пад Оршай?

**Карта с.16-17 атласа**.

* Які подзвіг здзейсніў у час вайны А.Гаравец?*( Беларускі лётчык, Курская бітва, 9 вырожых самалётаў)*
* Хто такі Дзед Талаш? *(100 –гадовы партызан і сувязны)*

Які геройскі ўчынак здзейсніў Марат Казей? *(* *14 – гадовы юны партызан, апынуўшыся ў акружэнні падарваў сябе гранатай. Піянер – герой, Герой Савецкага Саюза.)* **Карта с.16-17 атласа**.

- Героямі Савецкага Саюза сталі тысячы хлапчукоў і дзяўчынак. Многія –пасмяротна. Сярод іх і Марат Казей, Коля Гойчык, Зіна Партонава і інш.

- А вы,сённяшнія юныя беларусы, павінны вучыцца ў іх мужнасці і любові да сваёй Радзімы.

- Каго яшчэ патрэбна адзначыць як самаадданага партызанскага камандзіра? *(Міная Шмырова)*

*-* Які подзвіг здзейсніў К.Заслонаў? (*Узначальваў падпольную групу,якая дзейнічала на станцыі Орша, разгарнулі* ***“рэйкавую вайну”)***

*На працягу ўрока дошка запаўняецца матэрыялам падручніка.*

|  |  |
| --- | --- |
| Герой | Подзвіг |
| Андрэй Кіжаватаў  Пётр Гаўрылаў | Камандавалі пагранічнікамі і салдатамі пры абароне Брэсцкай крэпасці |
| Іван Флёраў | Камандаваў батарэяй рэактыўных мінамётаў –“Кацюш” у абарончых баях пад Оршай |
| Аляксандр Гаравец | У **Курскай бітве** лётчык у адным з баёў збіў 9 варожых самалетаў, але загінуў і сам. |
| Дзед Талаш | Партызанскі разведчык і сувязны, якому на той час было 100 гадоў. |
| Канстанцін Заслонаў | Узначальваў падпольную групу,якая дзейнічала на станцыі Орша, разгарнулі **“рэйкавую вайну”.** |
| Марат Казей | 14 – гадовы юны партызан, апынуўшыся ў акружэнні падарваў сябе гранатай. Піянер – герой, Герой Савецкага Саюза. |
| Зіна Партнова  Люся Герасіменка  Пеця Кацельнікаў | Дзеці збіралі зброю, прыносілі ваду, цёплае адзенне для байцоў,хадзілі ў разведку,працавалі на заводах. Як дарослыя, гінулі за Радзіму. |

**Фізкультхвілінка** (выкананне рухаў пад мелодыі ваенных гадоў).

**7. Этап прымянення ведаў і спосабаў дзеянняў.**

 Выкананне заданняў у групах

**1,2 –** воблака герояў

**3 –** крыжаванка

5 **–** заданні QR – код, ссылка

**4–** сінквейн “Што такое вайна?”

(Якая яна? Што робяць людзі? Як мы да яе адносімся? Вынік).

Вайна

Жорсткая, разбуральная.

Абараніць, наступаць, перамагчы.

Мы супраць вайны на зямлі.

Гора.

**8.Кантрольна-ацэначны этап**

* Сёння на ўроку вы працавалі вельмі старанна, актыўна, выконвалі розныя заданні, таму ваша праца і старанні будуць абавязкова ацэнены.
* На пачатку ўрока мы з вамі выконвалі тэставае заданне па тэме мінулага ўрока. Падлічыце, колькі балаў вы атрымалі.
* За працу на ўроку я дабаўлю 1 бал маім памочнікам, якія рыхтавалі паведамленні *(можна дабавіць таксама па 1-2 балы іншым вучням, якія актыўна працавалі напряцягу ўсяго ўрока).*
* Агучце, калі ласка, вашы адзнакі! Хто атрымаў 10 балаў? Падыміце руку. Хто атрымаў 9? І г.д.

***VІІ*. *Вынік урока.***

- Звярніце ўвагу на план нашага ўрока. Ці ўсе пытанні плана мы разгледзілі? Што для вас было незнаёмым?

-Малайцы! На ўроку вы сёння добра працавалі. Адзначце на лесвіцы поспеху свае дасягненні. (Дзеці прымацоўваюць чырвоныя зорачкі)

***VІІІ*. *Рэфлексія****.*

- Прадоўжыце, калі ласка, фразы*:*

*Вярнуўшыся дамоў, я раскажу…*

*Мне запомнілася…*

*Я сёння даведаўся…*

*Мне было цікава…*

**Ⅹ. Дамашняе заданне.**

**Падрыхтаваць паведамленні на тэму “Пачатак вайны” і “Абаронцы Радзімы”**

**Дадатак**

Самааддана змагаліся з гітлераўцамі і франтавікі. Упершыню **пад Оршай** капітан **Іван Флёраў** камандаваў батарэяй рэактыўных мінамётаў –“кацюш”. Пад Магілевам, на **Буйніцкім полі**, адбылося грандыёзнае танкавае сражэнне ; адначасова ў ім удзельнічала больш за 100 танкаў.

У **Курскай бітве** лётчык Аляксандр Гарвец у адным з баёў збіў 9 варожых самалетаў, але загінуў і сам. Яму было прысвоена званне Героя Савецкага Саюза пасмяротна.

-**Канстанцін Заслонаў** (байцы звалі яго дзядзька Касця) узначальваў падпольную групу,якая дзейнічала на станцыі Орша. Пасля арганізацыі партызанскага атрада заслонаўцы разгарнулі так званую **“рэйкавую вайну”**. Заслонаў загінуў у час бою з фашыстамі. Яму было прысвоена зване Героя Савецкага Саюза пасмяротна.

На барацьбу з ворагам падняўся і стары, і малы. Напрыклад, партызанскім разведчыкам і сувязным стаў **дзед Талаш**,якому на той час было 100 гадоў.

**Васіль Іванавіч Талаш**(1844-1946гг.).

У 75-гадавым узросце ён арганізаваў і ўзначаліў партызанскі атрад колькасцю 300 чалавек, які змагаўся супраць польскіх войскаў у 1919-1920гг.

Дзеці ж збіралі зброю, цёплае адзенне для байцоў,хадзілі ў разведку,працавалі на заводах, выступалі з канцэртамі ў шпіталях перад параненымі. І таксама,як дарослыя, гінулі за Радзіму.

**Крыжаванка**

7

8

1

3

6

2

5

4

1. Пагранічнікі якой крэпасці прынялі першы ўдар ворага?
2. Мужна змагаліся салдаты маёра Пятра …..
3. Лётчык Аляксандр …..у адным з паветраных баёў збіў 9 варожых самалётаў.
4. Камандаваў батарэяй рэактыўных мінамётаў “кацюш” капітан Іван…….
5. У баях пад горадам ….. Флёраў камандаваў батарэяй “кацюш”
6. Атрадам, які разгарнуў “рэйкавую вайну” ка мандаваў Канстанцін……..
7. На палаючым самалёце ўрэзаўся ў гушчу калоны нямецкіх танкаў ……
8. Партызанскі разведчык, стогадовы Дзед ……

Ссылка з заданнямі да ўрока “Вялікая Айчынная вайна”



**Заданне “Воблака герояў”**

